“เกาหลีเหนือ” ยิงขีปนาวุธข้ามทวีป 2 ลูก ตอบโต้คว่ำบาตร
“เกาหลีเหนือ” ทดสอบยิงขีปนาวุธข้ามทวีป 2 ลูก สู่น่านน้ำทะเลญี่ปุ่น ตอบโต้มาตรการคว่ำบาตรจากนานาชาติที่เข้มข้นขึ้น คาดจะตกลงนอกเขตเศรษฐกิจ
“เกาหลีเหนือ” ทดสอบยิงขีปนาวุธ 2 ลูก สู่น่านน้ำทะเลญี่ปุ่น ตอบโต้มาตรการคว่ำบาตรจากนานาชาติ คาดจะตกลงนอกเขตเศรษฐกิจ
18 ธ.ค. 2565

ผู้สื่อข่าวรายงานว่า วันนี้ (18 ธ.ค.65) อ้างอิงจากแหล่งข่าวรัฐบาลญี่ปุ่น เกาหลีเหนือได้ยิงขีปนาวุธพิสัยไกล 2 ลูกหลังจากที่เกาหลีเหนือดำเนินโครงการพัฒนาขีปนาวุธและอาวุธยุโธปกรณ์ เพื่อตอบโต้การคว่ำบาตรจากนานาชาติที่เข้มข้นขึ้น และวิถีโคจรของขีปนาวุธทั้งสองลูกคาดว่าจะตกลงนอกเขตเศรษฐกิจจำเพาะของญี่ปุ่น
ส่วนกองทัพเกาหลีใต้ระบุในวันเดียวกันว่า เกาหลีเหนือได้ยิงขีปนาวุธไปยังน่านน้ำทะเลญี่ปุ่น
ทั้งนี้ สื่อของรัฐบาลเกาหลีเหนือรายงานเมื่อวันศุกร์ (16 ธ.ค.65) ว่า เกาหลีเหนือประสบความสำเร็จในการทดสอบยิงจรวดมอเตอร์เชื้อเพลิงแข็งแรงขับสูง (high-thrust solid-fuel motor) ด้วยแรงขับ 140 ตัน ในการพัฒนาขีปนาวุธข้ามทวีปของเกาหลีเหนือ ที่สามารถยิงได้โดยมีระยะเวลาเตรียมการที่สั้นลง